**หลักเกณฑ์การประกวดบทความวิชาการด้านการป้องกันและปราบปรามการทุจริต**

**ประจำปีงบประมาณ พ.ศ. 256๘**

**๑. ประเภทผู้ส่งบทความเข้าประกวด**

ประเภทที่ ๑ บุคลากรในสถาบันการศึกษา

ประเภทที่ ๒ บุคลากรในหน่วยงานภาครัฐ ภาคเอกชน และรัฐวิสาหกิจ

ประเภทที่ ๓ นิสิตนักศึกษาระดับบัณฑิตศึกษา (ปริญญาโทขึ้นไป)

ประเภทที่ ๔ นิสิตนักศึกษาระดับปริญญาตรี

ประเภทที่ ๕ นักเรียนระดับมัธยมศึกษา

**2. หลักเกณฑ์การส่งบทความ**

2.1 บทความวิชาการมีเนื้อหาเกี่ยวข้องกับการป้องกันและปราบปรามการทุจริต

2.๒ บทความวิชาการที่ส่งเข้าร่วมการประกวดต้องไม่ได้รับการเผยแพร่มาก่อน หรือไม่อยู่ระหว่างการพิจารณาเพื่อให้ได้รับการเผยแพร่ และไม่ใช่บทความวิจัย

2.3 บทความวิชาการ หมายถึง งานเขียนทางวิชาการซึ่งมีการกำหนดประเด็นที่ต้องการอธิบายหรือวิเคราะห์อย่างชัดเจน ทั้งนี้ มีการวิเคราะห์ประเด็นดังกล่าวตามหลักวิชาการ โดยมีการสำรวจวรรณกรรม เพื่อสนับสนุนจนสามารถสรุปผลการวิเคราะห์ในประเด็นนั้นได้ อาจเป็นการนำความรู้จากแหล่งต่าง ๆ มาประมวลร้อยเรียงเพื่อวิเคราะห์อย่างเป็นระบบ และมีการอ้างอิงอย่างถูกต้องโดยที่ผู้เขียนแสดงทัศนะทางวิชาการของตนไว้อย่างชัดเจนด้วย

2.4 ผู้ส่งบทความเข้าประกวด ต้องเป็นผู้สร้างสรรค์ผลงานด้วยตัวเอง ห้ามมิให้นำผลงานของผู้อื่น หรือผลงานที่เขียนโดย AI ส่งเข้าประกวด ทั้งนี้ในการใช้ AI สามารถใช้เป็นเครื่องมือประกอบเท่านั้น เช่น การค้นคว้าข้อมูล การตรวจสอบคำผิด การเขียนรายการอ้างอิง หากมีการใช้ AI ให้ระบุว่ามีการใช้ AI ในส่วนใด หากพบว่ามีการร้องเรียน หรือพิสูจน์ภายหลังได้ว่าผลงานที่ส่งเข้าประกวด มิใช่ผลงานของผู้ส่งหรือมีการร้องเรียนเกี่ยวกับเรื่องจริยธรรม การละเมิดลิขสิทธิ์ สำนักงาน ป.ป.ช. ขอสงวนสิทธิ์ในการเรียกคืนรางวัล หรือ ตัดสิทธิ์การได้รับรางวัล รวมถึงจะไม่รับผิดชอบต่อความเสียหายที่เกิดขึ้นไม่ว่ากรณีใด ๆ โดยผลการตัดสินของคณะกรรมการถือเป็นอันยุติ

๒.๕ ส่วนประกอบของบทความวิชาการ ประกอบด้วย

๑. ชื่อเรื่องหรือชื่อหัวข้อ

๒. ชื่อ-นามสกุลผู้เขียน

๓. บทคัดย่อภาษาไทย และ ภาษาอังกฤษ ทั้งนี้ บทคัดย่อรวมต้องไม่เกิน ๑ หน้า (กระดาษ A๔)

๔. เนื้อหาบทความ ๑๐-๒๕ หน้า (กระดาษ A๔) (รวมภาพประกอบและตาราง (ถ้ามี)) พิมพ์ด้วยแบบอักษร TH SarabunPSK ขนาดอักษร 16

๕. การอ้างอิงใช้รูปแบบ APA ๗ โดยเรียงลำดับหมายเลขในเนื้อหา และจัดทำบรรณานุกรมให้ถูกต้อง

๒.5 ส่งบทความเข้าประกวดต้องนำส่งบทความในรูปแบบ Microsoft Word และ PDF ผ่านทางระบบออนไลน์ พร้อมใบสมัคร ทางอีเมล์ ([journal.nacc@gmail.com](mailto:journal.nacc@gmail.com))

**๓. กำหนดเปิดรับบทความวิชาการเข้าร่วมประกวด**

ตั้งแต่วันที่ วันที่ ๓ กุมภาพันธ์ 2568 ถึง วันที่ 1๕ พฤษภาคม 2568

**๔. รางวัลการประกวดบทความ**

|  |  |
| --- | --- |
| **ประเภทผู้ส่งบทความ** | **รางวัล** (ใหม่) |
| บุคลากรในสถาบันการศึกษา | 1. รางวัลชนะเลิศ ได้รับเกียรติบัตรและเงินรางวัล 15,000 บาท  2. รางวัลรองชนะเลิศอันดับหนึ่ง ได้รับเกียรติบัตรและเงินรางวัล 10,000 บาท  3. รางวัลรองชนะเลิศอันดับสอง ได้รับเกียรติบัตรและเงินรางวัล 7,000 บาท  4. รางวัลชมเชย ได้รับเกียรติบัตร และเงินรางวัล 5,000 บาท |
| บุคลากรในหน่วยงานภาครัฐ ภาคเอกชน  และรัฐวิสาหกิจ | 1. รางวัลชนะเลิศ ได้รับเกียรติบัตรและเงินรางวัล 15,000 บาท  2. รางวัลรองชนะเลิศอันดับหนึ่ง ได้รับเกียรติบัตรและเงินรางวัล 10,000 บาท  3. รางวัลรองชนะเลิศอันดับสอง ได้รับเกียรติบัตรและเงินรางวัล 7,000 บาท  4. รางวัลชมเชย ได้รับเกียรติบัตร และเงินรางวัล 5,000 บาท |
| นิสิตนักศึกษาระดับบัณฑิตศึกษา  (ปริญญาโทขึ้นไป) | 1. รางวัลชนะเลิศ ได้รับเกียรติบัตรและเงินรางวัล 15,000 บาท  2. รางวัลรองชนะเลิศอันดับหนึ่ง ได้รับเกียรติบัตรและเงินรางวัล 10,000 บาท  3. รางวัลรองชนะเลิศอันดับสอง ได้รับเกียรติบัตรและเงินรางวัล 7,000 บาท  4. รางวัลชมเชย ได้รับเกียรติบัตร และเงินรางวัล 5,000 บาท |
| นิสิตนักศึกษาระดับปริญญาตรี | 1. รางวัลชนะเลิศ ได้รับเกียรติบัตรและเงินรางวัล 15,000 บาท  2. รางวัลรองชนะเลิศอันดับหนึ่ง ได้รับเกียรติบัตรและเงินรางวัล 10,000 บาท  3. รางวัลรองชนะเลิศอันดับสอง ได้รับเกียรติบัตรและเงินรางวัล 7,000 บาท  4. รางวัลชมเชย ได้รับเกียรติบัตร และเงินรางวัล 5,000 บาท |
| นักเรียนระดับมัธยมศึกษา | 1. รางวัลชนะเลิศ ได้รับเกียรติบัตรและเงินรางวัล 15,000 บาท  2. รางวัลรองชนะเลิศอันดับหนึ่ง ได้รับเกียรติบัตรและเงินรางวัล 10,000 บาท  3. รางวัลรองชนะเลิศอันดับสอง ได้รับเกียรติบัตรและเงินรางวัล 7,000 บาท  4. รางวัลชมเชย ได้รับเกียรติบัตร และเงินรางวัล 5,000 บาท |

**๕. ประกาศผลการประกวดบทความวิชาการ**

ประกาศผลการประกวดบทความวิชาการในวันจันทร์ที่ ๘ กันยายน 256๘ ทางเว็บไซต์วารสารวิชาการ ป.ป.ช. ([www.nacc.go.th/naccjournal) และ](http://www.nacc.go.th/naccjournal)%20และ) Facebook สำนักวิจัยและบริการวิชาการด้านการป้องกันและปราบปรามการทุจริต

**ติดต่อสอบถามเพิ่มเติมได้ที่สำนักวิจัยและบริการวิชาการ โทร. 02 528 4800 ต่อ 4702**

**หมายเหตุ:** 1. ในกรณีที่ผลการพิจารณาคัดเลือกบทความของคณะทำงานฯ มีบทความที่อยู่ในเกณฑ์ได้รับรางวัลในระดับใดก็ตาม  
 เกิน 1 บทความ บทความที่ได้รับคะแนนสูงสุดจะได้รับรางวัล บทความส่วนที่เหลือจะได้รับรางวัลในลำดับถัดไป

โดยบทความที่ได้รับรางวัลจะต้องได้รับคะแนนไม่ต่ำกว่าเกณฑ์ที่กำหนด

2. ในกรณีที่ไม่มีบทความใดได้คะแนนการประเมินถึง 90 คะแนน หรือไม่มีบทความที่ได้รับรางวัลชนะเลิศ จะมีการ  
 คัดเลือกบทความอื่นที่เหลือให้ได้รับรางวัลอื่นตามเกณฑ์ที่กำหนดไว้ หรือเพิ่มจำนวนรางวัลชมเชยภายใต้จำนวนเงิน   
 รางวัลที่เหลืออยู่ตามความเหมาะสม

3. บทความที่ได้รับรางวัลจะได้รับการพิจารณาจากคณะอนุกรรมการวารสารวิชาการ ป.ป.ช. ให้ตีพิมพ์

ในวารสารวิชาการ ป.ป.ช.